# 2. pielikums

Ministru kabineta

2011.gada \_\_\_.\_\_\_\_\_\_\_

noteikumiem Nr.\_\_\_\_\_\_\_\_\_

**Biznesa plāna paraugs**

**1. Informācija par komersantu:**

1.1. komersanta veiktās komercdarbības apraksts;

1.2. esošo produktu un pakalpojumu apraksts, to pielietošanas veids, īpašības, kvalitāte, tirdzniecības zīmes un noieta tirgi (t.sk. norādīt minēto informāciju par saistītajām personām);

1.3. pašreiz pieejamie resursi (struktūrvienības/-u apraksts, detalizēti raksturojot pašreiz rīcībā esošās tehnoloģijas un iekārtas, to darbības parametrus, rīcībā esošos ilgtermiņa ieguldījumus);

1.4. komersanta īstermiņa un ilgtermiņa mērķi;

1.5. komersanta stipro un vājo pušu, iespēju un draudu (SWOT) analīze;

1.6. komersanta darbības raksturīgākie finansu ekonomiskie rādītāji pēdējos trīs gados;

1.7. komersanta un tās saistīto personu grupas pašu kapitāls par pēdējo noslēgto finanšu gadu (norādīts atsevišķi katrai saistītai personai):

|  |
| --- |
| Pašu kapitāla apmērs\* |
|  Projekta iesniedzējam: |  Saistītajām personām  (ja attiecināms): |  Kopā: |
|  \_\_\_\_ LVL |  [nosaukums]: \_\_\_ LVL | \_\_\_\_ LVL jeb\_\_\_\_% no projekta publiskā finansējuma apmēra  |
|  [nosaukums]: \_\_\_LVL |  |
|  |  |

*\*Pašu kapitāla apmērs norādīts ņemot datus par pēdējo noslēgto finanšu gadu.*

**2. Projekta īstenošanas apraksts:**

2.1. projekta mērķis, tai skaitā norādīt projekta atbilstību normatīvajos aktos par attiecīgās Eiropas Savienības aktivitātes īstenošanu noteiktajam mērķim, skaidrojot vai plānotais projekts būs zināšanu un tehnoloģiju intensīvs un vai tiks veicināta tehnoloģiju pārnese no ārvalstīm;

2.2. problēmas apraksts, tās risinājums un optimālā risinājuma izvēles pamatojums (norādīt citas aplūkotās iespējas);

2.3. struktūrvienības, kurā plānots īstenot projektu apraksts (darbības apraksts, struktūrvienībā pašreiz nodarbināto darbinieku skaits un projekta rezultātā izveidoto jauno darba vietu skaits, struktūrvienības iekļaušanās kopējā komersanta struktūrā);

2.4. risinājuma ietekme uz komersanta saimniecisko darbību (pamatot ar komersanta ekonomiskajiem rādītājiem);

2.5. projekta īstenošanas laika grafiks;

2.6. projekta realizācijai nepieciešamie tehniskie līdzekļi (iekārtas, ēkas, aprīkojums u.tml., to tehniskie parametri, paredzamās jaudas utt.), to nepieciešamība ražošanas procesā. Ja projekta īstenošanai paredzētās iekārtas tiks aizstātas ar jaunām iekārtām, jo iepriekšējās ir novecojušas straujas tehnoloģiju attīstības rezultātā, papildus jānorāda to parametru atšķirības un paredzētās produkta izmaiņas vai tehnoloģiskā procesa racionalizāciju, modernizāciju vai diversifikāciju;

2.7. projekta ietvaros iegādājamo iekārtu pamatojums un pielietojums (sniegt skaidrojumu par katras iekārtas plānoto pielietojumu un noslodzi ražošanas procesā. Pamatot attiecīgās iekārtas izvēli saistībā ar tās funkcionalitāti, jaudu un citiem tās parametriem, un skaidrot, kā tie atbilst komersanta darbības modelim. Sniegt informāciju par iespējamajām iekārtu alternatīvām, kas tika izvērtētas);

2.8. projektā iesaistīto vadošo darbinieku (vadītāja, finanšu vadītāja, tehniskā vadītāja, zinātniskā vadītāja) dzīvesgaitas aprakstu (norādot iegūto izglītību, darba pieredzi, pieredzi ar pētniecību un attīstību saistītos projektos, projekta ietvaros galvenos veicamos uzdevumus);

2.9. projekta finansēšanas plāns;

2.10. plānotā projekta rezultāta apraksts;

2.11. projekta izmaksu efektivitāte, norādot un skaidrojot pievienotās vērtības aprēķinu uz vienu darbinieku pēc projekta īstenošanas;

2.12. projekta ietvaros sasniedzamo rādītāju kopsavilkums:

|  |  |  |  |
| --- | --- | --- | --- |
| Nr. p. k. | Indikatori | Pēdējā noslēgtā gadā pirms projekta iesniegšanas*\** | Sagaidāmā vērtība pēc projekta īstenošanas uzsākšanas |
| *0.gads* | *1.gads* | *2.gads* | *3.gads* | *4.gads* |  |
| 1. | Neto apgrozījums (LVL):*\** \* |  |  |  |  |  |
| 2. | Investīcijas komercdarbības attīstībai (LVL): |  |  |  |  |  |
| 3 | Pievienotā vērtība struktūrvienībā uz vienu darbinieku (LVL): |  |  |  |  |  |
| 4 | Parādu nomaksas koeficients (DSCR)***\*\*\**** |  |  |  |  |  |
| 5 | Parāda seguma koeficients ***\*\*\*\**** |  |  |  |  |  |
| 6 | Eksporta apjoms |  |  |  |  |  |
| 7 | Darba vietas (skaits): |  |  |  |  |  |
| *Pilna laika darba vietas* |  |  |  |  |  |
| *Daļēja laika darba vietas* |  |  |  |  |  |

*\*Saskaņā ar pēdējo noslēgto gada pārskatu pirms projekta iesniegšanas, kas iesniegt Valsts ieņēmumu dienestam.*

*\*\*Neto apgrozījums ir komercsabiedrības pamatdarbības, preču pārdošanas un pakalpojumu veikšanas rezultātā gūtie ieņēmumi, no kuriem atskaitītas tirdzniecības u. c. atlaides, kā arī apgrozījuma, akcīzes u. c. nodokļi.*

*\*\*\* Neto ienākumi / kopējās kredītsaistību apkalpošanas izmaksas*

*\*\*\*\*Kredītsaistību apjoms / peļņa pirms procentu likmju maksas, nodokļiem, nolietojuma atskaiti un amortizāciju*

**3. Projekta rezultātā ražoto produktu un sniegto pakalpojumu apraksts:**

3.1. produktu un pakalpojumu apraksts (aprakstīt produktus un pakalpojumus, kādus komersants ražos un sniegs pēc projektā norādīto ilgtermiņa ieguldījumu veikšanas), salīdzināt ar šobrīd projekta iesniedzēja ražotajām precēm un sniegtajiem pakalpojumiem;

3.2. ražošanas un pakalpojumu sniegšanas cikls, procesu apraksts un tam nepieciešamā cilvēkresursu, materiāli tehniskās bāzes, izejvielu un finanšu resursu pieejamības pamatojums;

3.3. produktu un pakalpojumu pielietojums.

**4. Projekta ilgtspējas nodrošināšana:**

Sniegt informāciju par projekta ietvaros ražotā produkta vai sniegtā pakalpojuma konkurences priekšrocībām (sniegt nepieciešamo informāciju par 4.1.apakšpunkta 1.punktu un 2.punktu (ja attiecināms) un 3.punktu, kā arī sniegt atbilstošu informāciju par visiem 4.2.apakšpunkta punktiem:

4.1.Produkta vai pakalpojuma aizsardzības līmenis (projekta iesniedzējs produkta vai pakalpojuma aizsardzības līmeni var pamatot ar vienu no zemāk minētajiem apliecinājumiem):

1. uz projekta iesniedzēja vārda vai projekta iesniedzēja daļu īpašnieka vārda reģistrēta pusvadītāju izstrādājumu topogrāfija vai patents (kopija);
2. ir noslēgts līgums ar trešajām personām par produkta ražošanu vai pakalpojuma sniegšanu (kopija), vai no trešās personas ir iegādāts patents vai licence, pusvadītāju izstrādājumu topogrāfija, kas ļauj projekta iesniedzējam ražot un tirgot produktu vai pakalpojumu;
3. detalizēts apraksts par projekta ietvaros ražotā produkta vai sniegtā pakalpojuma aizsardzības līmeni, aprakstot faktorus, kas ierobežo citus komersantus piedāvāt minēto produktu vai pakalpojumu un pamatojot projekta iesniedzēja konkurētspēju ar produktivitātes priekšrocībām attiecībā uz darbaspēku, materiālu, enerģijas, kapitāla resursiem un citiem faktoriem.

4.2.Produkta vai pakalpojuma priekšrocības pret citiem tirgū esošiem līdzvērtīgiem produktiem vai pakalpojumiem:

1. atšķirības tehniskajā specifikācijā, sastāvdaļu, aprīkojuma un materiālu uzlabojumi, iekļautā programmatūra, lietotājam draudzīgu vai citādi funkcionālu raksturojumi, pielietojuma veidi (sniegt pamatojumu, kādas priekšrocības nodrošina minētās atšķirības un to nepieciešamību klientam);

|  |  |
| --- | --- |
| Tirgū esošo līdzvērtīgu produktu vai pakalpojumu svarīgākie parametri, galvenās sastāvdaļas, materiāli, pielietojuma veidi | Projekta iesniedzēja ražotā produkta vai sniegtā pakalpojuma atšķirīgie parametri, galvenās sastāvdaļas, materiāli, pielietojuma veidi |
| [esošie parametri] | [atšķirīgie parametri] |
| … | … |

1. iespējas saražot produktu vai sniegt pakalpojumu efektīvāk un par zemāku pašizmaksu (sniegt produkta vai pakalpojuma pašizmaksas detalizētu aprēķinu uz vienību (aprēķinā norādot visas ražošanas un neražošanas izmaksas) un salīdzinājumu pret tirgus vidējo cenu, ko pamatot ar mērķa klienta bāzes jūtīgumu pret cenas izmaiņām. Sniegt ražošanas iekārtu aprakstu un citus argumentus, kas tieši ietekmē produkta vai pakalpojuma zemāku pašizmaksu;
2. raksturot marketinga aktivitātes, lai nodrošinātu stabilu un lojālu klientu bāzi un tirgus daļu.

**5.Projekta ietekme uz pētniecības un attīstības kapacitāte komersantā:**

5.1. Lūdzam raksturot projekta iesniedzēja līdzšinējās aktivitātes pētniecības un attīstības jomā, kas ir saistītas ar projektā plānotā produkta ražošanu vai pakalpojuma sniegšanu:

|  |  |  |  |  |
| --- | --- | --- | --- | --- |
| Darbu nosaukums | P&A izmaksas (LVL) | P&A laika periods (no mm.gggg. līdz mm.gggg.) | Darba veicējs | Piezīmes |
|  |  |  |  |  |
|  |  |  |  |  |
|  |  |  |  |  |

5.2. Norādīt finansējuma apmēru latos, ko ir plānots investēt nākamo piecu gadu laikā pētniecības un attīstības aktivitātēs.

5.3. Lūdzam sniegt informāciju par turpmāk plānotajām pētniecības un attīstības aktivitātēm, kas saistītas ar projekta ietvaros ražoto produktu vai sniegto pakalpojumu, norādot konkrētas darbības, ko plānots veikt, to izmaksas un termiņus, nepieciešamos cilvēkresursus un to kvalifikācijas, nepieciešamo tehnisko aprīkojumu, zinātniskās institūcijas vai komersantus, ar ko plānots sadarboties, sagaidāmos rezultātus no pētniecības un attīstības aktivitātēm.

Papildus pamatot pētniecības un attīstības aktivitāšu sagaidāmos rezultātus:

1. kādas atšķirības tehniskajā specifikācijā, sastāvdaļu, aprīkojuma un materiālu uzlabojumi, iekļautā programmatūra, lietotājam draudzīgu vai citādi funkcionālu raksturojumi, pielietojuma veidā ir plānots panākt no projekta ietvaros veicamajām pētniecības un attīstības aktivitātēm un to sagaidāmā finansiālā ietekme;
2. vai pētniecības un attīstības aktivitāšu rezultātā būs iespējams saražot produktu vai sniegt pakalpojumu efektīvāk un par zemāku pašizmaksu un tā sagaidāmā finansiālā ietekme.

**6. Projekta ietekme uz Latvijas tautsaimniecību:**

Lūdzam sniegt informāciju, kā projekta iesniedzējs iesaistīs vietējos komersantus, norādot, kādas izejvielas un pakalpojumi tiks izmantoti projektā un to apjomus (sniegt izvērstu pamatojumu par prognozēto apjomu, par iespējām to palielināt un par nepieciešamību pēc izejvielām un pakalpojumiem no ārvalstīm). Papildus norādīt vietējo komersantu izejvielu un pakalpojumu cenu līmeņa un kvalitātes atbilstību projekta iesniedzēja iesniegtā projekta konkurētspējas nodrošināšanai un vietējo komersantu kapacitātes un tehniskās iespējas nodrošināt nepieciešamo izejvielu un pakalpojumu apjomus, tai skaitā norādot vietējo piegādātāju līdz šim saražoto produktu vai sniegto pakalpojumu apjomus. Lūdzam norādīt latos plānoto pakalpojumu un produktu darījumu apjomu ar vietējiem komersantiem.

**7. Tirgus un nozares analīze:**

7.1. patērētāju analīze:

7.1.1. komersantu - patērētāju raksturojums, patērētāju grupējums, lielums (lieli vai daudzi mazi), to teritoriālais izvietojums;

7.1.2. iedzīvotāju – patērētāju raksturojums, kādas grupas, teritoriālais izvietojums.

7.2. konkurentu analīze, to tirgus daļas un attīstības prognozes;

7.3. mērķa tirgus analīze (projekta ietvaros ražojamo produktu (pakalpojumu) būtiskāko noieta tirgu raksturojums):

7.3.1. vietējais (kurš reģions, teritorija) vai ārvalstu (eksports uz kurām valstīm un kādos apjomos);

7.3.2. produkta patērētāji – citi uzņēmumi vai iedzīvotāju grupas;

7.3.3. patēriņa tirgu apjoms (piem. pēdējo piecu gadu laikā konkrētā produkta patēriņš gadā (vai mēnesī).

7.4. izplatīšanas kanālu analīze;

7.5. tirgvedības (mārketinga) plāns:

7.5.1. cenu politika;

7.5.2. atrašanās vieta;

7.5.3. tirdzniecības veicināšana un reklāma.

7.6. informācija par nozari, kurā darbosies komercsabiedrība – nozares pamatrādītāji (vēlams – balstīti uz Latvijas oficiālo statistiku), piemēram:

7.6.1. Latvijā kopumā saražotais attiecīgās nozares produkcijas vai sniegto pakalpojumu fiziskais apjoms un apjoms naudas izteiksmē pēdējo trīs līdz piecu gadu laikā, nozares nozīmīgums Latvijas tautsaimniecībā;

7.6.2. nozares tendences un to analīze, cikliskums, sezonālās svārstības;

7.6.3. nozares attīstības perspektīvas – ražošanas vai pakalpojumu apjomu prognozes turpmākajiem trīs līdz pieciem gadiem.

**8. Projekta finansiālais pamatojums:**

8.1. pieņēmumi, uz kuriem balstīta finansu prognoze:

8.1.1.valsts ekonomisko stāvokli (inflācijas, nozares attīstība kopumā),

8.1.2.ekonomisko stāvokli ārvalstīs, ar kuru uzņēmumiem ir attiecības,

8.1.3.uzņēmuma attīstības radītājiem;

8.1.4.iespējamiem finansu resursiem, to avotiem;

8.1.5.cenu politiku;

8.1.6.tirgus attīstību.

8.2. bilance (par trīs gadiem pēc projekta īstenošanas);

8.3. projekta peļņas vai zaudējumu aprēķins (par trīs gadiem pēc projekta īstenošanas);

8.4. projekta naudas plūsmas pārskats (pa mēnešiem par trīs gadiem pēc projekta īstenošanas);

8.5. izmaksu – ieguvumu analīze:

8.5.1. projekta finansiālās diskontētās vērtības aprēķins (tai skaitā projekta diskontētās vērtības aprēķinā izmantoto pieņēmumu apraksts un pamatojums (produkcijas sortiments, ražošanas apjoms, ražošanas zudumi, pārdošanas cenas, fiksētās un mainīgās izmaksas, diskonta likme, iekārtu lietderīgais kalpošanas periods, diskonta periods, projekta terminālā vērtība un citi pieņēmumi)).

Lielie komersanti papildus veic projekta finansiālās diskontētās vērtības aprēķinu bez Eiropas Savienības struktūrfondu atbalsta. Lielo komersantu finansiālo diskontēto vērtību aprēķiniem ir jāatspoguļo kā sniegtais Eiropas Savienības struktūrfondu atbalsts ir sekmējis projekta darbības jomas paplašināšanu, projekta apjoma palielināšanu, projekta izpildes ātrumu palielināšanu vai veicinājis palielināt projektā ieguldīto kopsummu;

8.5.2. projekta alternatīvu izvērtējums;

8.5.3. jūtīguma analīze;

8.5.4. risku analīze.

### 9. Pielikumi:

9.1. biznesa plānā minēto faktu un slēdzienu apstiprinošo dokumentu kopijas, shēmas, tabulas, diagrammas, tirgus pētījumu rezultāti, konkurences analīze, produkcijas rentabilitātes analīze, līgumu (nomas, ar klientiem un piegādātājiem), sertifikātu, ekspertīžu rezultātu un citu dokumentu kopijas.

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

2011.10.13. 10:59

Māris Krūmiņš

Maris.Krumins@em.gov, 67013082